ΓΡΑΠΤΗ ΕΡΩΤΗΣΗ E-3469/01

υποβολή: Daniela Raschhofer (NI) προς την Επιτροπή

(14 Δεκεμβρίου 2001)

Θέμα: Συζήτηση με τον Επίτροπο Verheugen στο Στρασβούργο στις 14 Νοεμβρίου 2001

Στο πλαίσιο της παρουσίασης της προσωρινής έκθεσης σχετικά με τη σημερινή κατάσταση της διεύρυνσης από τον Πρόεδρο της Επιτροπής Prodi και τον αρμόδιο για τη διεύρυνση Επίτροπο Verheugen στο Στρασβούργο στις 14 Νοεμβρίου 2000, ο τελευταίος ερωτήθηκε σχετικά με την κριτική που άσκησε το Ευρωπαϊκό Ελεγκτικό Συνέδριο για τα προγράμματα Phare και Tacis.

Στην έκθεσή του το Ελεγκτικό Συνέδριο επικρίνει το γεγονός ότι δενφίστανται ακόμη εσωτερικά κριτήρια για την αξιολόγηση των αποτελεσμάτων των προγραμμάτων Phare και Tacis στον τομέα της βελτίωσης της ασφάλειας των πυρηνικών σταθμών στις Χώρες της Ανατολικής και Κεντρικής Ευρώπης και στα Νέα Ανεξάρτητα Κράτη. Ερωτηθείς ο Επίτροπος Verheugen για τη θέση του όσον αφορά την κριτική του Ελεγκτικού Συνεδρίου, απήντησε ότι δεν γνωρίζει την κριτική αυτή. Ωστόσο, η ίδια ηπηρεσία του έχει εκδώσει απάντηση επί αυτού του συγκεκριμένου κεφαλαίου της έκθεσης του Ελεγκτικού Συνεδρίου 2000 (σημείο 5.48), στην οποία η Επιτροπή αναφέρει ότι εάν οι διαπραγματεύσεις για την ένταξη μπορούν να συνεχισθούν και χωρίς την ύπαρξη επίσημου συνόλου κανόνων της ΕΕ για τις προδιαγραφές ασφάλειας, πρέπει να είναι δυνατή και η αξιολόγηση της αποτελεσματικότητας των προγραμμάτων Phare και Tacis της Επιτροπής χωρίς αυτό το σύνολο κανόνων, στο οποίο εξακολουθεί να επιμένει το Ελεγκτικό Συνέδριο.

Στο πλαίσιο αυτής της ανταλλαγής απόψεων ερωτάται η Επιτροπή:

1. Μπορεί ναποθέσει κανείς ότι η ροή πληροφοριών και η επικοινωνία μεταξύ του Επιτρόπου Verheugen και τωνπηρεσιών του δεν λειτουργούν με τον καλύτερο τρόπο και για το λόγο αυτό ο Επίτροπος δεν γνώριζε την κριτική του Ελεγκτικού Συνεδρίου·

2. Εάν όχι, μπορεί ναποθέσει κανείς ότι ο Επίτροπος αποδίδει μικρή σημασία στην κριτική του Ελεγκτικού Συνεδρίου·

Απάντηση του κ. Verheugen εξ ονόματος της Επιτροπής

(26 Φεβρουαρίου 2002)

Η Επιτροπήπέβαλε στις 13 Νοεμβρίου 2001 στο Κοινοβούλιο την έκθεση για την πρόοδο που σημείωσε κάθεποψήφια χώρα στην πορεία της προς την προσχώρηση για το 2001(1). Την ίδια ημέρα, αλλά σε άλλο σημείο της ημερήσιας διάταξης και με διαφορετικό κοινό, το Ελεγκτικό Συνέδριοπέβαλε την ετήσια έκθεσή του για το 2000 στο Κοινοβούλιο. Το θέμα στο οποίο αναφέρεται η ερώτηση περιέχεται στο κεφάλαιο 5 της έκθεσης του Ελεγκτικού Συνεδρίου με τίτλο Εξωτερικές σχέσεις και όχι στο κεφάλαιο 6 Διεύρυνση. Η ετήσια έκθεση για το 2000 αφορά μια περίοδο πριν από την αναδιοργάνωση των αρμοδιοτήτων στο εσωτερικό της Επιτροπής όταν η Γενική Διεύθυνση Διεύρυνσης δεν ήταν ακόμη αρμόδια για τον κύκλο του προγράμματος πυρηνικής ασφάλειας του PHARE.

Η Επιτροπή αποδίδει ιδιαίτερη σημασία στο ρόλο και στις αρμοδιότητες του Ελεγκτικού Συνεδρίου εντός του θεσμικού πλαισίου. Η Επιτροπή επιδιώκει διαρκώς να παρέχει συνολικές απαντήσεις στις παρατηρήσεις του Ελεγκτικού Συνεδρίου και να εφαρμόζει τις συστάσεις του.

Ήδη στην προφορική απάντηση που έδωσε άμεσα στην ερώτηση πουποβλήθηκε κατά την προαναφερόμενη συζήτηση, η Επιτροπή τόνισε το θεμελιώδες πρόβλημα που τίθεται πίσω από τις διαπιστώσεις του Ελεγκτικού Συνεδρίου. Η Κοινότητα δεν ανέπτυξε ποτέ εναρμονισμένα πρότυπα ασφάλειας για τη χρησιμοποίηση της πυρηνικής ενέργειας. Αντίθετα, το Συμβούλιο τόνισε επανειλημμένως ότι δεν πρέπει να μεταφερθούν αρμοδιότητες για την ασφάλεια της παραγωγής πυρηνικής ενέργειας από το εθνικό στο κοινοτικό επίπεδο. Ανεξαρτήτως της σταθερής αυτής θέσης, τα κράτη μέλη ζητούν από την Επιτροπή να προωθήσει την πυρηνική ασφάλεια στις Χώρες της Κεντρικής και της Ανατολικής Ευρώπης (ΧΚΑΕ) και στα Νέα Ανεξάρτητα Κράτη (ΝΑΚ).

Συνεπώς, η βοήθεια που παρέχεται στον πυρηνικό τομέα στο πλαίσιο του PHARE και του TACIS δεν είναι δυνατόν ναπολογιστεί με βάση κοινά κοινοτικά κριτήρια που δενφίστανται, αλλά μπορεί να σχεδιαστεί και να εκτιμηθεί μόνο βάσει των καλύτερων τεχνικών και επιστημονικών συμβουλών και πρακτικών σε θέματα ασφάλειας που διατίθενται διεθνώς. Κατά την εφαρμογή των προγραμμάτων, η Επιτροπή καταβάλλει εξάλλου διαρκώς προσπάθειες για την τελειοποίηση λογικών κριτηρίων προκειμένου να διατηρηθεί και να βελτιωθεί η αποτελεσματικότητα της οικονομικής βοήθειας παρά τις δυσκολίες που ανακύπτουν λόγω της θέσης των κρατών μελών.

Είναι αδιαμφισβήτητο ότι η κατάσταση της πυρηνικής ασφάλειας στις ΧΚΑΕ και στα ΝΑΚ έχει βελτιωθεί ουσιαστικά από το 1989, χάρη στις συνδυασμένες προσπάθειες όλων των εμπλεκομένων μερών.

(1) COM(2001)700 final.